Legutóbb 2011-ben történt halálos külföldi buszbaleset
Legutóbb 2011-ben Egyiptomban történt magyar halálos áldozatokat követelõ külföldi buszbaleset, akkor 11 ember meghalt, 29 megsérült. Összeállítás az elmúlt évtizedek tragédiáiról.
-   2011. november 7. - Az egyiptomi Hurghadában közúti balesetet szenvedett egy magyar turistákat szállító busz, a balesetben 11 ember meghalt, 29 megsérült.
-   2007. október 29. - Ausztriában a stájerországi Modriach közelében egy olasz bajnoki labdarúgó-mérkõzésrõl hazafelé tartó szurkolókat szállító magyar turistabusz lesodródott az útról, majd az oldalára dõlve ötven métert csúszott az út menti töltésen. A balesetben hárman meghaltak, 25 ember sérüléseket szenvedett.
-   1999. január 24. - Ausztriában, a stájerországi Deutschlandsberg közelében egy kõszegi középiskola diákjait szállító turistabusz egy rendkívül meredek szakaszon letért az úttestrõl, és többször átfordulva lezuhant a domboldalon. A balesetben 18 utas meghalt, 27-en megsérültek.
-   1992. június 27.- Ausztriában, a stájerországi Steinberg és Unterwald között egy Olaszországból hazafelé tartó magyar autóbusz áttért a szemközti sávba, majd a védõkorlátot átszakítva tíz métert zuhant. A balesetnek két halálos áldozata volt, 7 utas maradandó sérüléseket szenvedett, 14-en súlyosan, 12-en könnyebben megsérültek.
-   1991. augusztus 7. - Az ausztriai Trieben közelében egy magyar turistákat szállító autóbusz egy meredek lejtõn lefelé haladva letért az útról és mintegy 100 métert zuhant. A balesetben 16 ember meghalt, 21 megsérült.
-   1988. augusztus 22. - Ausztriában, Schwechat és Schwadorf között a Cooptourist turistabusza egy keresztbe fordult teherautóval ütközött, amely felhasította a busz oldalát. A szerencsétlenségnek 12 halálos áldozata és 22 sérültje volt.
-   1988. július 19. - Jugoszláviában, Topolya és Kishegyes között egy magyar turistákat szállító busz fának ütközött és felborult, 4 utas meghalt, 14 megsebesült.
-   1983. szeptember 14. - A debreceni Medicor Mûvek autóbusza Ausztriában, Graz mellett szakadékba zuhant, a balesetben 15 ember meghalt, 31 megsérült.
olasz buszbaleset magyar diákok buszbalesete buszbaleset veronai buszbaleset